Coirnis - Vicipéid

# Coirnis

### Ón Vicipéid, an chiclipéid shaor.

Coirnis (Kernewek, Kernowek, Curnoack)
Á labhairt: | sa Ríocht Aontaithe
Réigiún: | Corn na Breataine
Cainteoirí san Iomlán: | 3,500
Rang: | (Ní sa chéad 100)
Líne ghinealaigh: | Ind-Eorpais Ceilteach Breatnach Coirnis
Stádas Oifigiúil
Teanga Oifigiúil: | -
Rialaithe ag: | Kesva an Taves Kernewek (KK), Agan Tavas (UC, UCR)
Cóid teangeolaíocha
ISO 639-1 | kw
ISO 639-2 | cor
ISO/DIS 639-3 | `cor`
Amharc ar: Teanga – Liosta Teangacha

Is teanga Cheilteach í an Choirnis i ngrúpa na dteangacha Breatnacha. D'éag sí san ochtú haois déag ach athnuaíodh í san fhichiú haois. Sa lá atá inniu ann, tá méanleibhéal Coirnise ag thart ar 3,500 duine agus tá Coirnis líofa ag tuairim is 300-400 duine.

Níl muintir Chorn na Breataine ar aon bharúil ar an gcineál Coirnise ab fhearr a athbheochan, áfach. Tá trí leagan den Choirnis athbheoite á n-úsáid inniu, mar atá, an Choirnis Choitianta (Kernewek Kemmyn), an Choirnis Aonchineálaithe nó Kernewek Unys, agus an Choirnis Chomhaimseartha. Is í an Choirnis Aonchineálaithe an leagan is sine acu, agus é bunaithe ar Choirnis na ndrámaí mistéireacha ón gcúigiú agus ón séú haois déag. Maidir leis an gCoirnis Chomhaimseartha, tarraingíonn sí ar theanga na gcainteoirí deireanacha dúchais, agus í drogallach go maith roimh fhocail nuachumtha.

Is í an Choirnis Choitianta an ceann is deireanaí acu. Tá sí bunaithe ar theanga na ndrámaí céanna agus an Choirnis Aonchineálaithe, ach in áit úsáid a bhaint as an litriú comhaimseartha, tá litriú dá cuid féin ag an gCoirnis Choitianta atá bunaithe ar an bhfuaimniú, de réir mar a thuigeann cumadóir na Coirnise Coitianta é. Mar sin, is é an litriú an difríocht is suntasaí idir an dá chineál Coirnise seo.

Tháinig an Choirnis Choitianta in úsáid go forleathan i ngluaiseacht athbheochana na Coirnise sna 1990idí, ach san am céanna, is iomaí locht a fuair teangeolaithe oilte uirthi. Inniu, tá Nicholas Williams, an teangeolaí Sasanach atá lonnaithe i mBaile Átha Cliath agus é ina fhile Coirnise sular tharraing sé Gaeilge líofa air féin, ar an duine is mó a dhéanann tromaíocht ar an gCoirnis Choitianta. Is é a bharúil féin ná gur fearr an Choirnis Aonchineálaithe a fhorbairt agus a fheabhsú, ós rud é go bhfuil sí bunaithe ar an litriú traidisiúnta. Dar leis, ba chóir don ghluaiseacht athbheochana díriú ar an teanga thraidisiúnta, seachas teanga shaorga dá cuid féin - agus is é an meas atá aige ar an gCoirnis Choitianta gur teanga shaorga atá ann.

Tá Williams tar éis a leagan féin den Choirnis Aonchineálaithe - an Choirnis Aonchineálaithe Leasaithe, nó Kernowek Unys Amendys, a chur ar fáil ina chuid téacsleabhar agus foclóirí. Níl an Choirnis seo ródhifriúil leis an gCoirnis Aonchineálaithe, ach is minic a roghnaíonn sí focail iasachta ón mBéarla a bhí in úsáid sa teanga thraidisiúnta, in áit na bhfocal sean-Choirnise nó fiú Breatnaise a úsáideann lucht athbheochana na teanga go minic leis an mBéarlachas a sheachaint.

Is síol é an t-alt seo. Cuir leis, chun cuidiú leis an Vicipéid.
Má tá alt níos forbartha le fáil i dteanga eile, is féidir leat aistriúchán Gaeilge a dhéanamh.

Tá Vicipéid le fáil as Coirnis freisin

athraigh Teangacha Ceilteacha

Teangacha Gaelacha (Q-Cheilteach) | Teangacha Breatnacha (P-Cheilteach)
Gaeilge · | Manainnis · | Gaeilge na hAlban | | Briotáinis · | Coirnis · | Breatnais

Féach: Teangeolaíocht · Na Ceiltigh

Retrieved from "http://ga.wikipedia.org../../../c/o/i/Coirnis.html"

Catagóirí: Síolta | Teangacha

##### Views

- Alt
- Plé
- Leagan reatha

##### Cuardaigh

##### I dteangacha eile

- Afrikaans
- Alemannisch
- Asturianu
- Беларуская
- Brezhoneg
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Euskara
- Suomi
- Français
- Gàidhlig
- Galego
- עברית
- Italiano
- 日本語
- 한국어
- Kernewek
- Latina
- Limburgs
- Lietuvių
- Bahasa Melayu
- Nederlands
- ‪Norsk (nynorsk)‬
- ‪Norsk (bokmål)‬
- Nouormand
- Occitan
- Polski
- Português
- Română
- Русский
- Scots
- Simple English
- Svenska
- 中文